VEGA Klub præsenterer

**Sæsonafslutning i VEGA Klub: R&B i verdensklasse til den lyse morgen med internationalt dj-crew***En flot sæson i VEGA Klub sluttes af med crème de la crème af klubscenens talenter. Feriedagene tegner sig i horisonten, og musikken spiller hele natten lang i Ideal Bar. Vi fyrer op under den sidste all-nighter inden sommeren med funky beats, svedige rytmer og R&B i international klasse.*

Hele sæsonen har VEGA Klub budt på festoplevelser med både kant, kvalitet og dj-håndværk af den fineste slags. Vi har haft sprøde hiphop-fester, funklende discokugler og brandvarme beats til den lyse morgen. Og vi slutter på toppen. Lørdag aften åbner vi dørene for et af klubbens hidtil stærkeste line-ups med internationale dj’s i verdensklasse. Med fri entré og gode tilbud i baren er der lagt i ovnen til et vildt R&B-smash.

**R&B Jamboree m. DJ Soulchild + Mix Syndicate Denmark**

[Mix Syndicate](http://www.themixsyndicate.com/) er et internationalt dj-crew, som blev startet i New York af den legendariske DJ Latin Prince. I dag er det en samling af elite dj's fra hele verden, bl.a. Jason Rivera ([Dj Whut](https://www.facebook.com/jaywhutrivera)!), som er dansk repræsentant.

Han er også vært denne aften, hvor vi endnu engang tager hul på vores resident R&B Klub "R&B Jamboree". Det bliver en aften, hvor vi guider jer gennem R&B, soul & neo soul fra 80'erne og 90'erne frem til i dag.

Vi har også inviteret en af Europas bedste og mest dedikerede R&B-dj's fra Schweiz.

[Dj Soulchild](https://www.facebook.com/therealdjsoulchild) er kendt for sine remixes, hvor han tager nyere R&B sange og giver dem en old school 90’er-lyd til.

**Fakta om aftenen:**

Sæsonafslutning: R&B Jamboree m. DJ Souldchild + Mix Syndicate Denmark

Lørdag den 18. Juni 2016 kl. 23.00

Ideal Bar, Enghavevej 40, 1674 København V

Fri entré

[Læs mere om arrangementet her](http://vega.dk/event/vega-klub%3A-r%26b-jamboree-22478)

**Aftenens tilbud i baren:** Vodka & Redbull til 50 kr.